ΑΠΟΦΑΣΗ ΤΗΣ ΕΠΙΤΡΟΠΗΣ

της 24ης Νοεμβρίου 1999

για την προσαρμογή, σύμφωνα με το άρθρο 16 παράγραφος 1 και το άρθρο 42 παράγραφος 3, των παραρτημάτων ΙΙ, ΙΙΙ, ΙV και V του κανονισμού (ΕΟΚ) αριθ. 259/93 του Συμβουλίου σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους

[κοινοποιηθείσα υπό τον αριθμό Ε(1999) 3880]

(Κείμενο που παρουσιάζει ενδιαφέρον για τον ΕΟΧ)

(1999/816/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 259/93 του Συμβουλίου, της 1ης Φεβρουαρίου 1993, σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους(1), όπως τροποποιήθηκε τελευταία από τον κανονισμό (ΕΚ) αριθ. 2408/98 της Επιτροπής(2), και ιδίως το άρθρο 16 παράγραφος 1 και το άρθρο 42 παράγραφος 3,

την οδηγία 75/442/ΕΟΚ του Συμβουλίου, της 15ης Ιουλίου 1975, περί των στερεών αποβλήτων(3), όπως τροποποιήθηκε τελευταία από την απόφαση 96/350/ΕΟΚ της Επιτροπής(4), και ιδίως το άρθρο 18,

Εκτιμώντας τα ακόλουθα:

(1) σύμφωνα με το άρθρο 42 παράγραφος 3 του κανονισμού (ΕΟΚ) αριθ. 259/93, τα παραρτήματα ΙΙ, ΙΙΙ και ΙV πρέπει να αναπροσαρμόζονται προκειμένου να ληφθούν υπόψη μόνον οι αλλαγές που έχουν ήδη συμφωνηθεί βάσει του μηχανισμού αναθεώρησης του ΟΟΣΑ·

(2) στο πλαίσιο του μηχανισμού αναθεώρησης, το Συμβούλιο του ΟΟΣΑ(5) αποφάσισε να τροποποιήσει τον πράσινο, τον πορτοκαλί και τον κόκκινο κατάλογο αποβλήτων·

(3) είναι απαραίτητο να τροποποιηθούν τα παραρτήματα ΙΙ, ΙΙΙ και ΙV του κανονισμού, προκειμένου να ληφθούν υπόψη αυτές οι τροποποιήσεις·

(4) το μέρος 3 του παραρτήματος V του κανονισμού περιλαμβάνει απόβλητα από τα παραρτήματα ΙΙΙ και ΙV·

(5) σύμφωνα με το άρθρο 16 παράγραφος 1 του κανονισμού (ΕΟΚ) αριθ. 259/93, όπως τροποποιήθηκε από τον κανονισμό (ΕΚ) αριθ. 120/97(6), το παράρτημα V επανεξετάζεται και τροποποιείται περαιτέρω δεόντως·

(6) για να ληφθούν υπόψη οι τροποποιήσεις του πορτοκαλί και του κόκκινου καταλόγου αποβλήτων, για τις οποίες ελήφθη απόφαση στο πλαίσιο του μηχανισμού αναθεώρησης του ΟΟΣΑ, είναι επίσης απαραίτητο να τροποποιηθεί το παράρτημα V μέρος 3·

(7) στο έργο της αναπροσαρμογής των παραρτημάτων ΙΙ, ΙΙΙ, ΙV και V του κανονισμού, η Επιτροπή επικουρείται από την επιτροπή που έχει συσταθεί δυνάμει του άρθρου 18 της οδηγίας όπως έχει τροποποιηθεί·

(8) τα μέτρα που προβλέπονται στην παρούσα απόφαση είναι σύμφωνα με τη γνώμη της ενωτέρω επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα παραρτήματα ΙΙ, ΙΙΙ, ΙV και V του κανονισμού (ΕΟΚ) αριθ. 259/93 αντικαθίστανται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 24 Νοεμβρίου 1999.

Για την Επιτροπή

Margot WALLSTRÖM

Μέλος της Επιτροπής

(1) ΕΕ L 30 της 6.2.1993, σ. 1.

(2) ΕΕ L 298 της 7.11.1998, σ. 19.

(3) ΕΕ L 78 της 26.3.1991, σ. 32.

(4) ΕΕ L 135 της 6.6.1996, σ. 32.

(5) Συμβούλιο ΟΟΣΑ, της 23ης Δεκεμβρίου 1998, έγγραφο C(98)202 τελικό.

(6) ΕΕ L 22 της 24.1.1997, σ. 14.

ΠΑΡΑΡΤΗΜΑ

"ΠΑΡΑΡΤΗΜΑ ΙΙ

ΠΡΑΣΙΝΟΣ ΚΑΤΑΛΟΓΟΣ ΑΠΟΒΛΗΤΩΝ ((Όταν είναι δυνατόν, αναγράφεται απέναντι στην καταχώριση ο κωδικός αριθμός του εναρμονισμένου συστήματος περιγραφής και κωδικοποίησης εμπορευμάτων, που θεσπίστηκε με τη σύμβαση των Βρυξελλών, της 14ης Ιουνίου 1983, υπό την αιγίδα του Συμβουλίου Τελωνειακής Συνεργασίας (εναρμονισμένο σύστημα). Ο κωδικός αυτός μπορεί να ισχύει τόσο για απόβλητα όσο και για προϊόντα. Ο παρών κανονισμός δεν περιλαμβάνει είδη που δεν είναι απόβλητα. Συνεπώς ο κωδικός -ο οποίος χρησιμοποιείται από τους τελωνειακούς υπαλλήλους προκειμένου να διευκολυνθούν οι διαδικασίες που εφαρμόζουν οι υπάλληλοι αυτοί, καθώς και από άλλους- παρέχεται εδώ μόνο για διευκόλυνση της αναγνώρισης των αποβλήτων που απαριθμούνται και υπόκεινται στον παρόντα κανονισμό. Θα πρέπει εντούτοις να χρησιμοποιούνται οι αντίστοιχες επίσημες επεξηγηματικές σημειώσεις, που εκδίδονται από το Συμβούλιο Τελωνειακής Συνεργασίας, ως εμηνευτικός οδηγός για την αναγνώριση των αποβλήτων που καλύπτονται από γενικούς τίτλους. Η ένδειξη "ex" προσδιορίζει ένα συγκεκριμένο είδος που υπάγεται σε μια κλάση του κώδικα εναρμονισμένου συστήματος. Ο κωδικός αριθμός με έντονους χαρακτήρες στην πρώτη στήλη είναι ο κωδικός ΟΟΣΑ: αποτελείται από δύο γράμματα (ένα για τον κατάλογο -πράσινος (Green), πορτοκαλί (Amber) ή κόκκινο (Red)- και ένα για την κατηγορία των αποβλήτων: A, B, C, ...), ακολουθούμενα από έναν αριθμό.))

>ΘΕΣΗ ΠΙΝΑΚΑ>

ΠΑΡΑΡΤΗΜΑ ΙΙΙ

ΠΟΡΤΟΚΑΛΙ ΚΑΤΑΛΟΓΟΣ ΑΠΟΒΛΗΤΩΝ ((Όταν είναι δυνατόν, αναγράφεται απέναντι στην καταχώριση ο κωδικός αριθμός του εναρμονισμένου συστήματος περιγραφής και κωδικοποίησης εμπορευμάτων, που θεσπίστηκε με τη σύμβαση των Βρυξελλών, της 14ης Ιουνίου 1983, υπό την αιγίδα του Συμβουλίου Τελωνειακής Συνεργασίας (εναρμονισμένο σύστημα). Ο κωδικός αυτός μπορεί να ισχύει τόσο για απόβλητα όσο και για προϊόντα. Ο παρών κανονισμός δεν περιλαμβάνει είδη που δεν είναι απόβλητα. Συνεπώς ο κωδικός -ο οποίος χρησιμοποιείται από τους τελωνειακούς υπαλλήλους προκειμένου να διευκολυνθούν οι διαδικασίες που εφαρμόζουν οι υπάλληλοι αυτοί, καθώς και από άλλους- παρέχεται εδώ μόνο για διευκόλυνση της αναγνώρισης των αποβλήτων που απαριθμούνται και υπόκεινται στον παρόντα κανονισμό. Θα πρέπει εντούτοις να χρησιμοποιούνται οι αντίστοιχες επίσημες επεξηγηματικές σημειώσεις, που εκδίδονται από το Συμβούλιο Τελωνειακής Συνεργασίας, ως ερμηνευτικός οδηγός για την αναγνώριση των αποβλήτων που καλύπτονται από γενικούς τίτλους. Η ένδειξη "ex" προσδιορίζει ένα συγκεκριμένο είδος που υπάγεται σε μια κλάση του κώδικα εναρμονισμένου συστήματος.

Ο κωδικός αριθμός με έντονους χαρακτήρες στην πρώτη στήλη είναι ο κωδικός ΟΟΣΑ: αποτελείται από δύο γράμματα (ένα για τον κατάλογο -πράσινος (Green), πορτοκαλί (Amber) ή κόκκινο (Red)- και ένα για την κατηγορία των αποβλήτων: A, B, C, ...), ακολουθούμενα από έναν αριθμό.))

>ΘΕΣΗ ΠΙΝΑΚΑ>

ΠΑΡΑΡΤΗΜΑ IV

ΚΟΚΚΙΝΟΣ ΚΑΤΑΛΟΓΟΣ ΑΠΟΒΛΗΤΩΝ

>ΘΕΣΗ ΠΙΝΑΚΑ>

ΠΑΡΑΡΤΗΜΑ V

ΕΙΣΑΓΩΓΙΚΕΣ ΣΗΜΕΙΩΣΕΙΣ

1. Το παράρτημα V εφαρμόζεται με την επιφύλαξη της οδηγίας 75/442/ΕΟΚ, όπως τροποποιήθηκε από την οδηγία 91/156/ΕΟΚ, και της οδηγίας 91/689/ΕΟΚ.

2. Το παρόν παράρτημα αποτελείται από τρία μέρη, από τα οποία τα μέρη 2 και 3 εφαρμόζονται μόνον όταν το μέρος Ι δεν έχει εφαρμογή. Συνεπώς, για να προσδιοριστεί αν ένα συγκεκριμένο απόβλητο καλύπτεται από το παράρτημα V του κανονισμού (ΕΟΚ) αριθ. 259/93, πρέπει να εξακριβωθεί αν το απόβλητο περιλαμβάνεται στο μέρος 1 του παραρτήματος V· εάν αυτό δεν συμβαίνει, τότε εξακριβώνεται αν περιέχεται στο μέρος 2 και, εάν όχι, στο μέρος 3.

Το μέρος 1 υποδιαιρείται σε δύο τμήματα: τον κατάλογο Α, στον οποίο απαριθμούνται τα απόβλητα που ταξινομούνται ως επικίνδυνα για τους σκοπούς της σύμβασης της Βασιλείας και, επομένως, καλύπτονται από την απαγόρευση εξαγωγής, και τον κατάλογο Β, στον οποίο απαριθμούνται τα απόβλητα που δεν καλύπτονται από την απαγόρευση εξαγωγής.

Ως εκ τούτου, εάν ένα απόβλητο περιλαμβάνεται στο μέρος 1, πρέπει να ελέγχεται αν εμφανίζεται στον κατάλογο Α ή στον κατάλογο Β. Μόνον εάν ένα απόβλητο δεν περιλαμβάνεται ούτε στον κατάλογο Α ούτε στον κατάλογο Β του μέρους 1, πρέπει να ελέγχεται αν περιλαμβάνεται στο μέρος 2 ή 3 και, εάν αυτό συμβαίνει, τότε ισχύει για αυτό η απαγόρευση εξαγωγής.

3. Τα κράτη μέλη δύνανται να θεσπίσουν διατάξεις, σε εξαιρετικές περιπτώσεις, με τις οποίες καθορίζεται, βάσει των αποδεικτικών στοιχείων που παρέχει με κατάλληλο τρόπο ο κάτοχος, ότι ένα συγκεκριμένο απόβλητο του παρόντος παραρτήματος εξαιρείται από την απαγόρευση εξαγωγής που αναφέρεται στο άρθρο 16 παράγραφος 1 του κανονισμού (ΕΟΚ) αριθ. 259/93, όπως τροποποιήθηκε, εάν δεν εμφανίζει καμία από τις ιδιότητες που αναφέρονται στο παράρτημα ΙΙΙ της οδηγίας 91/689/ΕΟΚ, λαμβανομένων υπόψη, όσον αφορά τα σημεία H3 έως H8 του εν λόγω παραρτήματος, των οριακών τιμών που έχουν θεσπιστεί με την απόφαση 94/904/ΕΚ του Συμβουλίου(1).

Σε αυτή την περίπτωση, το ενδιαφερόμενο κράτος μέλος ενημερώνει την προβλεπόμενη χώρα εισαγωγής πριν ληφθεί απόφαση. Τα κράτη μέλη ενημερώνουν την Επιτροπή για αυτές τις περιπτώσεις πριν το τέλος κάθε ημερολογιακού έτους. Η Επιτροπή πρέπει να διαβιβάζει τις πληροφορίες σε όλα τα κράτη μέλη και στη γραμματεία της σύμβασης της Βασιλείας. Βάσει των παρεχόμενων πληροφοριών, η Επιτροπή μπορεί να υποβάλει παρατηρήσεις και, όπου ενδείκνυται, να υποβάλει προτάσεις στην επιτροπή η οποία έχει συσταθεί δυνάμει του άρθρου 18 της οδηγίας 75/442/ΕΟΚ για την προσαρμογή του παραρτήματος V του κανονισμού (ΕΟΚ) αριθ. 259/93.

4. Το γεγονός ότι ένα απόβλητο δεν περιλαμβάνεται στο παρόν παράρτημα, ή ότι αναγράφεται στο τμήμα 1 του καταλόγου Β, δεν αποκλείει, σε εξαιρετικές περιπτώσεις, το χαρακτηριστικό του απόβλητου ως επικίνδυνου και, επομένως, την υπαγωγή του στην απαγόρευση εξαγωγής που αναφέρεται στο άρθρο 16 παράγραφος 1 του κανονισμού (ΕΟΚ) αριθ. 259/93, όπως έχει τροποποιηθεί, εάν εμφανίζει κάποια από τις ιδιότητες που απαριθμούνται στο παράρτημα ΙΙΙ της οδηγίας 91/689/ΕΟΚ, λαμβανομένων υπόψη, όσον αφορά τα σημεία H3 έως H8 του εν λόγω παραρτήματος, των οριακών τιμών που έχουν θεσπιστεί με την απόφαση 94/904/ΕΚ, όπως προβλέπεται στο άρθρο 1 παράγραφος 4 δεύτερο εδάφιο της οδηγίας 91/689/ΕΟΚ και στην εισαγωγική φράση του παραρτήματος ΙΙ του κανονισμού (ΕΟΚ) αριθ. 259/93.

Σε αυτή την περίπτωση, το ενδιαφερόμενο κράτος μέλος ενημερώνει την προβλεπόμενη χώρα εισαγωγής πριν ληφθεί απόφαση. Τα κράτη μέλη ενημερώνουν την Επιτροπή για αυτές τις περιπτώσεις πριν το τέλος του κάθε ημερολογιακού έτους. Η Επιτροπή διαβιβάζει τις πληροφορίες σε όλα τα κράτη μέλη και στη γραμματεία της σύμβασης της Βασιλείας. Βάσει των παρεχόμενων πληροφοριών, η Επιτροπή μπορεί να υποβάλει παρατηρήσεις και, όπου ενδείκνυται, να υποβάλει προτάσεις στην επιτροπή η οποία έχει συσταθεί δυνάμει του άρθρου 18 της οδηγίας 75/442/ΕΟΚ για την προσαρμογή του παραρτήματος V του κανονισμού (ΕΟΚ) αριθ. αριθ. 259/93.

ΜΕΡΟΣ 1

>ΘΕΣΗ ΠΙΝΑΚΑ>

ΜΕΡΟΣ 2

Απόβλητα που απαριθμούνται στην απόφαση 94/904/ΕΚ για την κατάρτιση καταλόγου επικίνδυνων αποβλήτων κατ' εφαρμογή του άρθρου 1 παράγραφος 4 της οδηγίας 91/689/ΕΟΚ για τα επικίνδυνα απόβλητα

>ΘΕΣΗ ΠΙΝΑΚΑ>

ΜΕΡΟΣ 3

Απόβλητα από τα παραρτήματα III και IV του κανονισμού (ΕΚ) αριθ. 259/93. Τα απόβλητα με αριθμούς AB130, AC 020, AC 250, AC 260, AC 270 και AD 160 έχουν απαλειφθεί επειδή θεωρήθηκε, βάσει της διαδικασίας που καθορίζεται στο άρθρο 18 της οδηγίας 75/442/ΕΟΚ, ότι είναι επικίνδυνα και επομένως δεν πρέπει να υπόκεινται στην απαγόρευση εξαγωγής.

ΠΟΡΤΟΚΑΛΙ ΚΑΤΑΛΟΓΟΣ ΑΠΟΒΛΗΤΩΝ ((Όταν είναι δυνατόν, αναγράφεται απέναντι στην καταχώριση ο κωδικός αριθμός του εναρμονισμένου συστήματος περιγραφής και κωδικοποίησης εμπορευμάτων, που θεσπίστηκε με τη σύμβαση των Βρυξελλών, της 14ης Ιουνίου 1983 υπό την αιγίδα του Συμβουλίου Τελωνειακής Συνεργασίας (κώδικας εναρμονισμένου συσρήματος). Ο κωδικός αυτός μπορεί να ισχύει τόσο γαι απόβλητα όσο και για προϊόντα. Ο παρών κανονισμός δεν περιλαμβάνει είδη που δεν είναι απόβλητα. Συνεπώς ο κωδικός -ο οποίος χρησιμοποιείται από τους τελωνειακούς υπαλλήλους προκειμένου να διευκολυνθούν οι διαδικασίες που ακολουθούν οι υπάλληλοι αυτοί καθώς και άλλοι- παρέχεται εδώ μόνο για διευκόλυνση της αναγνώρισης των αποβλήτων που είναι καταχωρισμένα και διέπονται από τον παρόντα κανονισμό. Εντούτοις, οι αντίστοιχες επίσημες επεξηγηματικές σημειώσεις, που εκδίδονται από το Συμβούλιο Τελωνειακής Συνεργασίας, πρέπει να χρησιμοποιούνται ως εμηνευτικός οδηγός για την αναγνώριση των αποβλήτων που καλύπτονται από γενικούς τίτλους.

Η ένδειξη "ex" προσδιορίζει ένα συγκεκριμένο είδος που περιλαμβάνεται σε έναν τίτλο του κώδικα εναρμονισμένου συστήματος.

Ο κωδικός αριθμός με έντονα τυπογραφικά στοιχεία στην πρώτη στήλη είναι ο κωδικός ΟΟΣΑ: αποτελείται από δύο γράμματα [ένα για τον κατάλογο -πορτοκαλί (A) ή κόκκινο (R)- και ένα για την κατηγορία των αποβλήτων A,B,C, ...] ακολουθούμενα από έναν αριθμό.))

>ΘΕΣΗ ΠΙΝΑΚΑ>

ΚΟΚΚΙΝΟΣ ΚΑΤΑΛΟΓΟΣ ΑΠΟΒΛΗΤΩΝ

>ΘΕΣΗ ΠΙΝΑΚΑ>

(1) ΕΕ L 356 της 31.12.1994, σ. 14.".